DÔVODOVÁ SPRÁVA

A. VŠEOBECNÁ ČASŤ 

[bookmark: _Hlk112060754][bookmark: _Hlk118722197]Návrh zákona, ktorým sa dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach (ďalej len „návrh zákona“) predkladajú poslanci Národnej rady Slovenskej republiky Marián ČAUČÍK, Milan MAJERSKÝ, Igor JANCKULÍK a Martin ŠMILŇÁK-
V predkladanom návrhu zákona navraciame späť zaradenie samosprávnych krajov medzi subjekty verejného práva. Samosprávne kraje, zapojené v rámci participácie v oblasti regionálneho rozvoja, sú právnickými osobami založenými na účel plnenia potrieb verejného záujmu, ktoré nemajú výrobný alebo obchodný charakter.
 
Samosprávne kraje boli zahrnuté medzi subjekty verejného práva až do roku 2021, následne boli vypustené zo zákona zrejme z dôvodu nezáujmu z ich strany o využitie tohto postavenia. V prípade ak by tam samosprávne kraje znova boli, nielenže by získali právomoci vykonávať aktivity v zmysle zákona napr. v prípade čistiarní odpadových vôd, ktoré vlastnia, ale zjednodušil by sa aj proces financovania projektovej prípravy a aj výstavby vodovodov a kanalizácií na území jednotlivých samosprávnych krajov, nakoľko sa na tento zákon odvolávajú súvisiace zákony týkajúce sa čerpania EÚ fondov, konkrétne výziev z Rady Partnerstva ako aj výziev z Envirofondu. Samosprávnym krajom sa teda navrhuje participovať na zriaďovaní a vlastníctve verejných vodovodov a verejných kanalizácií v rámci kompetencií v oblasti regionálneho rozvoja.
	
Návrh zákona má pozitívne sociálne vplyvy, pozitívne vplyvy na služby verejnej správy pre občana ako aj pozitívny vplyv na životné  prostredie. Návrh zákona nemá žiaden vplyv na manželstvo, rodičovstvo a rodinu, podnikateľské prostredie, rozpočet verejnej správy, informatizáciu spoločnosti. 
Návrh zákona je v súlade s Ústavou Slovenskej republiky, ústavnými zákonmi a nálezmi Ústavného súdu Slovenskej republiky, medzinárodnými zmluvami a medzinárodnými dokumentmi, ktorými je Slovenská republika viazaná, zákonmi a s právom Európskej únie.






B. OSOBITNÁ ČASŤ

K Čl. I
Upravuje sa zaradenie samosprávnych krajov medzi subjekty verejného práva.

K Čl. II
Navrhuje sa účinnosť návrhu zákona od 1. januára 2026. 




DOLOŽKA ZLUČITEĽNOSTI
návrhu zákona s právom Európskej únie
 
1. Navrhovateľ zákona: poslanec Národnej rady Slovenskej republiky Marián ČAUČÍK.

2. Názov návrhu právneho predpisu:   návrh zákona, ktorým sa dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach 
3. Predmet návrhu zákona:
a) nie je upravený v primárnom práve Európskej únie,
b) nie je upravený v sekundárnom práve Európskej únie,
c) nie je obsiahnutý v judikatúre Súdneho dvora Európskej únie. 

Vzhľadom na to, že predmet návrhu zákona nie je upravený v práve Európskej únie, je bezpredmetné vyjadrovať sa k bodom 4. a 5.














Doložka vybraných vplyvov


	1. Základné údaje

	Názov návrhu zákona

	  Návrh zákona, ktorým sa dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach 

	Navrhovateľ

	poslanec Národnej rady Slovenskej republiky Marián ČAUČÍK 

	

	2. Definovanie problému

	V aktuálnej právnej úprave zákona nie sú samosprávne kraje zaradené pod subjekty verejného práva, čím sa im bráni v investovaní do vodárenskej infraštruktúry na ich územiach. 

	3. Ciele a výsledný stav

	Cieľom navrhovanej právnej úpravy je umožniť samosprávnym krajom, aby získali právomoci vykonávať aktivity v zmysle zákona napr. v prípade čistiarní odpadových vôd, ktoré vlastnia, ale zjednodušil by sa im aj proces financovania projektovej prípravy a aj výstavby vodovodov a kanalizácií na území jednotlivých samosprávnych krajov

Pozitívom navrhovanej úpravy je taktiež, že samosprávne kraje budú môcť participovať na zriaďovaní a vlastníctve verejných vodovodov a verejných kanalizácií v rámci kompetencií v oblasti regionálneho rozvoja.


	4. Dotknuté subjekty

	Návrh zákona sa týka všetkých obyvateľov Slovenskej republiky, pretože všetci využívajú resp. chcú využívať vodárenskú a kanalizačnú infraštruktúru.

	5. Alternatívne riešenia

	Nulový variant by znamenal, že samosprávne kraje naďalej nebudú môcť riešiť dopripojenie obcí na vodovody a kanalizácie, resp. nebudú môcť využiť na tieto stavby fondy Európskej únie ako veľmi relevantný zdroj financovania investičných stavieb na Slovensku. 

	6. Vykonávacie predpisy

	Navrhovaná právna úprava nepredpokladá prijatie alebo zmenu už existujúcich vykonávacích predpisov.

	7. Transpozícia práva EÚ 

	Neaplikuje sa v tomto prípade.

	

	8. Preskúmanie účelnosti

	Navrhujeme preskúmanie účinnosti a účelnosti a zároveň vyhodnotenie vplyvov tejto právnej úpravy po piatich rokoch od jej prijatia.
Ako kritérium navrhujeme zaznamenať spokojnosť obcí a miest, ktoré neboli doposiaľ odkanalizované, resp. pripojené na verejný vodovod, a to prostredníctvom interview s ich starostami, resp. primátormi. 

	9. Vybrané vplyvy materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☒	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☒	Nie
	☐	Čiastočne

	Vplyvy na podnikateľské prostredie
	☐	Pozitívne
	☒	Žiadne
	☐	Negatívne

	   predpokladané vyčíslenie:
	
	
	
	
	
	

	Sociálne vplyvy
	☒	Pozitívne
	☐	Žiadne
	☐	Negatívne

	Vplyvy na životné prostredie
	☒	Pozitívne
	☐	Žiadne
	☐	Negatívne

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana
	
	
	
	
	
	

	
	☒	Pozitívne
	☐	Žiadne
	☐	Negatívne


	Vplyvy na manželstvo, rodičovstvo, rodinu a deti
	☐	Pozitívne
	☒	Žiadne
	☐	Negatívne



	10. Poznámky

	Návrh zákona má pozitívne sociálne vplyvy, pozitívne vplyvy na služby verejnej správy pre občana ako aj pozitívny vplyv na životné  prostredie. Návrh zákona nemá žiaden vplyv na manželstvo, rodičovstvo a rodinu, podnikateľské prostredie, rozpočet verejnej správy, informatizáciu spoločnosti. 

	11. Kontakt na spracovateľa/súčinnosť 

	Navrhovateľ spracoval návrh zákona v súčinnosti s odbornými tímami Kresťanskodemokratického hnutia.               


	12. Stanovisko gestorov

	Stanovisko Ministerstva financií SR                                                      ☒     vyžiadané   ☐  priložené
Stanovisko Ministerstva hospodárstva SR                                                ☒     vyžiadané  ☐  priložené

